  Туспуктэм: Наталия Сильвестрова Наталия Сильвестрова 0+ Удмуртиын «Зарни песянай» («Золотая бабушка») вожвылъяськонэ куриськонъёсты кутыны кутскизы. Ужрад Песянайлэн нуналэзлы тупатыса ортчоз. Со сярысь Калык творчествоя элькун юртлэн «ВКонтакте» мерлыко вотэсысь огӥназ ивортӥзы. Вожвылъяськонэ куинь но тросгес нунокен мыло-кыдо песянайёс пыриськыны быгато. Котькуд ёросысь но карысь быдэн одӥг гинэ куриськон кутозы, соосты 20-тӥ оштолэзёзь сётыны кулэ. Нырысь конкурслэн быръён люкетэз ортчоз, радъясьёс ужъёсты дунъялозы но устооссэ финалэ лэзёзы. Йылпумъян люкетэз Ижкарын 25-тӥ куартуолэзе ортчоз.  Куронъёсын пыр-почгес тодматскыны чӧлсконпусъя луоз. Туэ вожвылъяськон Дышетӥсьлэн но визьнодасьтлэн арзы улсын радъяське. Тодэ вайытом, 2019-тӥ арын «Зарни песянай» вожвылъяськонын Пичи Пурга ёросысь Анна Ефремова вормиз. Ватсалом, Песянайлэн нуналэз Удмуртиын 26-тӥ куартолэзе пусйиське. Сое Брангуртысь песянайёслэн Евровидениеын кыкетӥ инты басьтэмзылы тупатыса юнматӥзы.   Тегъёс: Песянайлэннуналэз праздникъёс Лулчеберет Мерлык вожвылъяськон Удмуртия  